钦定古今图书集成/明伦汇编/闺媛典/第009卷 > 《相逢行》李白
## 钦定古今图书集成/明伦汇编/闺媛典/第009卷 > 《相逢行》李白

“朝骑五花马，谒帝出银台。秀色谁家子，云车珠箔开。
金鞭遥指点，玉勒近迟回。夹毂相借问，疑从天上来。
怜肠愁欲断，斜日又相催。下车何轻盈，飘飘似落梅。
娇羞初解珮，语笑共衔杯。衔杯映歌扇，似月云中见。
相见不得亲，不如不相见。相见情已深，未语可知心。
胡为守空闺，孤眠愁锦衾。”锦衾与罗帏，缠绵会有时。
春风正澹荡，暮雨来何迟。愿因三青鸟，更报长相思。
光景不待人，须臾发成丝。当年失行乐，老去徒伤悲。
持此道密意，毋令旷佳期。